钦定古今图书集成/明伦汇编/氏族典/第248卷 > 张本
## 钦定古今图书集成/明伦汇编/氏族典/第248卷 > 张本

按《明外史张本传》：“本字致中，东阿人。洪武中，自国子
生授江都知县。燕兵至扬州，本率父老迎降。成祖命
为扬州知府，寻擢江西布政司右参政。永乐四年，召
为工部左侍郎，坐事谪交阯布政司吏。仁宗监国，奏
召为刑部右侍郎，善摘奸。及即位，拜南京兵部尚书。
六年，病卒。本廉介有执持，尚刻少恕。成祖宴近臣，银”
器各一案，因以赐之。独本案设陶器，谕曰：“卿号穷张，
银器无所用。”本顿首谢。其为上知如此。